
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 82 

8 Απριλίου 2013 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 44 

Αδειοδότηση από το Τεχνικό Επιμελητήριο Ελλάδος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 35 παρ. 2 του ν. 3982/2011 «Απλοποίηση της 
αδειοδότησης τεχνικών επαγγελματικών και μεταποιη¬ 
τικών δραστηριοτήτων και επιχειρηματικών πάρκων και 
άλλες διατάξεις» όπως τροποποιήθηκε και ισχύει (Α'143). 

2. Το ν. 3325/2005 «Ιδρυση και λειτουργία βιομηχα¬ 
νικών - βιοτεχνικών εγκαταστάσεων στο πλαίσιο της 
αειφόρου ανάπτυξης και άλλες διατάξεις», όπως τρο¬ 
ποποιήθηκε και ισχύει (Α'68). 

3. Το π.δ. 27.11/14.12.1926 «Περί κωδικοποιήσεως των 
περί συστάσεως Τεχνικού Επιμελητηρίου κείμενων δια¬ 
τάξεων» (Α'430), όπως τροποποιήθηκε με το ν. 1486/1984 
(Α' 161). 

4. Το π.δ. 63/2005 «Κωδικοποίηση νομοθεσίας για την 
Κυβέρνηση και τα Κυβερνητικά όργανα» (Α'98). 

5. Το π.δ. 27/1996 «Συγχώνευση Υπουργείων Τουρισμού, 
Βιομηχανίας, Ενέργειας και Τεχνολογίας, και Εμπορίου 
στο Υπουργείο Ανάπτυξης» (ΑΊ9) και το π.δ. 122/2004 
«Ανασύσταση του Υπουργείου Τουρισμού» (Α'85). 

6. Το π.δ. 185/2009 «Ανασύσταση του Υπουργείου Οι¬ 
κονομικών, συγχώνευση του Υπουργείου Οικονομίας και 
Οικονομικών με τα Υπουργεία Ανάπτυξης και Εμπορικής 
Ναυτιλίας, Αιγαίου και Νησιωτικής Πολιτικής και μετονο- 
μασία του σε Υπουργείο Οικονομίας, Ανταγωνιστικότη¬ 
τας και Ναυτιλίας, μετατροπή του Υπουργείου Μακεδονί¬ 
ας - Θράκης σε Γενική Γραμματεία Μακεδονίας - Θράκης 
και υπαγωγή στο Υπουργείο Εσωτερικών της Γενικής 
Γ ραμματείας Μακεδονίας - Θράκης και της Γ ενικής Γ ραμ- 
ματείας Αιγαίου και Νησιωτικής Πολιτικής» (Α' 213). 

7. Το π.δ. 189/2009 «Καθορισμός και ανακατανομή αρ¬ 
μοδιοτήτων των Υπουργείων» (Α'221). 

8. Το π.δ. 96/2010 «Σύσταση Υπουργείου Θαλασσίων 
Υποθέσεων, Νήσων και Αλιείας, καθορισμός των αρ¬ 
μοδιοτήτων του και ανακατανομή αρμοδιοτήτων των 
Υπουργείων» (Α'170). 

9. Το π.δ. 65/2011 «Διάσπαση του Υπουργείου Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
στα Υπουργεία α) Εσωτερικών και β) Διοικητικής Μεταρ¬ 
ρύθμισης και Ηλεκτρονικής Διακυβέρνησης, συγχώνευση 


των Υπουργείων Οικονομίας, Ανταγωνιστικότητας και 
Ναυτιλίας και Θαλάσσιων Υποθέσεων, Νήσων και Αλιεί¬ 
ας στο Υπουργείο Ανάπτυξης, Ανταγωνιστικότητας και 
Ναυτιλίας και μεταφορά στον Πρωθυπουργό των Γ ενι¬ 
κών Γραμματειών Ενημέρωσης και Επικοινωνίας και στο 
Υπουργείο Παιδείας, Δια Βίου Μάθησης και θρησκευ¬ 
μάτων της Γ ενικής Γ ραμματείας Νέας Γ ενιάς» (Α'147). 

10. Το π.δ. 229/1986 «Σύσταση και οργάνωση της Γενι¬ 
κής Γ ραμματείας Βιομηχανίας» (Α'96) και το π.δ. 396/1989 
«Οργανισμός της Γενικής Γραμματείας Βιομηχανίας» 
(Α'172) όπως συμπληρώθηκε και τροποποιήθηκε με το 
π.δ. 342/1990 (ΑΊ35) και το π.δ. 189/1995 Συμπλήρωση και 
τροποποίηση του π.δ. 396/89 «Οργανισμός της Γ ενικής 
Γ ραμματείας Βιομηχανίας» (Α' 99), το άρθρο 21 του ν. 
2367/95 «Νέοι χρηματοπιστωτικοί θεσμοί και άλλες δια¬ 
τάξεις» (Α'261) και το π.δ. 182/2005 «Διάρθρωση και αρ¬ 
μοδιότητες της Διεύθυνσης Ανάπτυξης και Συντονισμού 
της Γ ενικής Γ ραμματείας Βιομηχανίας του Υπουργείου 
Ανάπτυξης» (Α'230). 

11. Το π.δ. 85/2012 «Ιδρυση και Μετονομασία Υπουρ¬ 
γείων, μεταφορά και κατάργηση υπηρεσιών» (Α' 141). 

12. Το π.δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 141) 

13. Την Υ43/5.07.2012 απόφαση του Πρωθυπουργού 
«Καθορισμός Αρμοδιοτήτων στον Αναπληρωτή Υπουρ¬ 
γού Ανάπτυξης, Ανταγωνιστικότητας, Υποδομών, Μετα¬ 
φορών και Δικτύων Καλογιάννη Σταύρο» (Β'2094). 

14. Την 30376/Δ106 721/5.07.2012 κοινή απόφαση του 
Πρωθυπουργού και του Υπουργού Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων 
«Ανάθεση Αρμοδιοτήτων στον Υφυπουργό Ανάπτυξης, 
Ανταγωνιστικότητας, Υποδομών, Μεταφορών και Δικτύ¬ 
ων Αθανάσιο Σκορδά» (Β'2094). 

15. Την 483/35/Φ.15/17.1.2012 απόφαση του Αναπληρωτή 
Υπουργού Ανάπτυξης, Ανταγωνιστικότητας και Ναυτιλίας 
«Καθορισμός τύπου, δικαιολογητικών και διαδικασίας για 
την εγκατάσταση και τη λειτουργία των μεταποιητικών 
δραστηριοτήτων του Ν. 3982/2011 (ΦΕΚ Α'143), την τροπο¬ 
ποίηση και την ανανέωση των αδειών και την προθεσμία 
για μεταφορά ή τεχνική ανασυγκρότηση» (Β'158). 

16. Το ν. 2231/94 «Σύσταση και λειτουργία Ελληνικού Ιν¬ 
στιτούτου Μετρολογίας, Εθνικού Συμβουλίου διαπίστευ¬ 
σης και άλλες διατάξεις» (Α'139), όπως τροποποιήθηκε 
με τον ν. 2642/98 ( Α' 216) και τον ν. 3066/2002 (Α' 252). 

17. Το γεγονός ότι από το παρόν δεν προκαλείται 
δαπάνη σε βάρος του κρατικού προϋπολογισμού. 

18. Την 28/2013 Γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού 
και του Υφυπουργού Ανάπτυξης, Ανταγωνιστικότητας, 
Υποδομών, Μεταφορών και Δικτύων αποφασίζουμε: 

Άρθρο 1 

Σκοπός 

1. Με το παρόν προεδρικό διάταγμα καθορίζεται η 
διαδικασία πιστοποίησης της υπηρεσίας χορήγησης 
αδειών του Τεχνικού Επιμελητηρίου Ελλάδος το οποίο 
σύμφωνα με το αρ. 17 του ν. 3982/2011 ορίζεται ως αδει- 
οδοτούσα αρχή. Προσδιορίζονται οι αρμοδιότητες και 
η διαδικασία αδειοδότησης για την χορήγηση αδειών 
εγκατάστασης, επέκτασης, εκσυγχρονισμού και λειτουρ¬ 
γίας των μεταποιητικών και συναφών δραστηριοτήτων 
καθώς και το πλαίσιο διενέργειας και ανάθεσης επιθε¬ 
ωρήσεων από το Τεχνικό Επιμελητήριο Ελλάδος. 

2. Συγκεκριμένα καθορίζονται: 

α. Η διαδικασία πιστοποίησης της υπηρεσίας χορήγη¬ 
σης αδειών του Τεχνικού Επιμελητηρίου Ελλάδος (ΤΕΕ). 

β. Οι αρμοδιότητες του Τεχνικού Επιμελητηρίου για 
την έκδοση αδειών και τη διαπίστωση της τήρησης των 
τιθέμενων σε αυτές όρων. 

γ. Η διαδικασία αδειοδότησης από την υπηρεσία χο¬ 
ρήγησης αδειών του Τεχνικού Επιμελητηρίου. 

δ. Η διενέργεια και ανάθεση Επιθεωρήσεων από το 
Τεχνικό Επιμελητήριο για τη διαπίστωση της τήρησης 
των τιθέμενων στις εκδοθείσες άδειες όρων και περι¬ 
ορισμών. 

ε. Οι Εξωτερικοί Συνεργάτες. 

στ. Οι Κυρώσεις. 

ζ. Οι διοικητικές προσφυγές και οι προθεσμίες άσκη¬ 
σης τους. 

η. Τα Παράβολα. 

θ. Η Παρακολούθηση. 

ι. Η Έναρξη Ισχύος του παρόντος. 

Άρθρο 2 

Ορισμοί /Πεδίο Εφαρμογής 

1. Αδειοδοτούσα Αρχή: Το Τεχνικό Επιμελητήριο Ελ¬ 
λάδος σύμφωνα με το π.δ. 27.11 (Α'430), όπως τροπο¬ 
ποιήθηκε με το ν. 1486/1984 (Α' 161). 

2. Αδειοδότηση από Τεχνικό Επιμελητήριο Ελλάδος: Το 
Τεχνικό Επιμελητήριο ως αδειοδοτούσα αρχή χορηγεί 
άδειες εγκατάστασης, επέκτασης, εκσυγχρονισμού και 
λειτουργίας των μεταποιητικών και συναφών δραστηρι¬ 
οτήτων, βεβαιώνει για την κατάθεσή τους τις Υπεύθυνες 
Δηλώσεις, εκδίδει αποφάσεις χορήγησης προθεσμίας 
για μεταφορά ή τεχνική ανασυγκρότηση και τροποποιεί 
ή ανανεώνει αυτές σύμφωνα με τα οριζόμενα στα άρθρα 
17 έως 40 του ν. 3982/2011 και τις κανονιστικές πράξεις 
που εκδίδονται κατ’ εξουσιοδότηση αυτών. 

3. Το Τεχνικό Επιμελητήριο παρέχει υπηρεσίες στις 
μεταποιητικές επιχειρήσεις καθώς και στις επιχειρήσεις 
παροχής υπηρεσιών που εμπίπτουν στο πεδίο εφαρ¬ 
μογής του αρ. 18 του ν. 3982/2011, αναφορικά με θέμα¬ 
τα εγκατάστασης και λειτουργίας αυτών, καθώς και 
στήριξης της επιχειρηματικής τους δραστηριότητας. 
Για το σκοπό αυτό το Τεχνικό Επιμελητήριο έχει την 
υποχρέωση: 

α. Να ενημερώνει τη Διεύθυνση Ανάπτυξης και Συντο¬ 
νισμού (ΔΑΝΣ) της Γενικής Γραμματείας Βιομηχανίας 


του Υπουργείου Ανάπτυξης, Ανταγωνιστικότητας, Υπο¬ 
δομών, Μεταφορών και Δικτύων για κάθε ζήτημα της 
αρμοδιότητάς του που ανακύπτει κατά την εφαρμογή 
της βιομηχανικής νομοθεσίας από τις συναρμόδιες Υπη¬ 
ρεσίες, με σκοπό την επίλυση των προβλημάτων και την 
παροχή διευκρινίσεων ή οδηγιών σε θέματα ερμηνείας 
της κείμενης νομοθεσίας. 

β. Να τηρεί και να ενημερώνει την ηλεκτρονική βάση 
δεδομένων, σε θέματα μεταποιητικών και λοιπών επι¬ 
χειρήσεων της αρμοδιότητάς του. 

Άρθρο 3 

Διαδικασία Πιστοποίησης της Υπηρεσίας Χορήγησης 
Αδειών του Τεχνικού Επιμελητηρίου Ελλάδος 

1. Το Τεχνικό Επιμελητήριο, για την πιστοποίηση της 
Υπηρεσίας Χορήγησης Αδειών, υποβάλλει αίτηση πι¬ 
στοποίησης στην αρμόδια Διεύθυνση Ανάπτυξης και 
Συντονισμού (ΔΑΝΣ) της Γενικής Γραμματείας Βιομη¬ 
χανίας. Η διαδικασία πιστοποίησης, όπως περιγράφεται 
παρακάτω, ισχύει και για τα παραρτήματα της υπηρε¬ 
σίας χορήγησης αδειών στις έδρες των Περιφερειακών 
Τμημάτων του. 

2. Η αίτηση του Τεχνικού Επιμελητηρίου συνοδεύε¬ 
ται με φάκελο που περιλαμβάνει τον Ειδικό Κανονισμό 
Λειτουργίας της Υπηρεσίας Χορήγησης Αδειών όπως 
εξειδικεύεται στο Παράρτημα II και αφορά στις εφαρμό¬ 
σιμες απαιτήσεις όπως αναφέρονται στο Παράρτημα I 
τα οποία αποτελούν αναπόσπαστο μέρος του παρόντος. 

3. Η αρμόδια Διεύθυνση Ανάπτυξης και Συντονισμού 
(ΔΑΝΣ) της Γ ενικής Γ ραμματείας Βιομηχανίας διενεργεί 
τυπικό έλεγχο πληρότητας του φακέλου και εν συνε¬ 
χεία τον διαβιβάζει στο Εθνικό Σύστημα Διαπίστευσης 
(ΕΣΥΔ) για την αξιολόγηση των εφαρμόσιμων απαιτή¬ 
σεων. Σε περίπτωση που διαπιστωθούν ελλείψεις στο 
φάκελο είτε κατά τον έλεγχο από τη ΔΑΝΣ είτε κατά 
την αξιολόγηση από το ΕΣΥΔ, το Τεχνικό Επιμελητήριο 
ή τα παραρτήματα της υπηρεσίας χορήγησης αδειών 
στις έδρες των Περιφερειακών Τμημάτων του, ενημε¬ 
ρώνονται εγγράφως για αυτές. 

4. Κατά το στάδιο της αξιολόγησης του φακέλου από 
το ΕΣΥΔ μικτό κλιμάκιο με τη συμμετοχή αξιολογητών 
του ΕΣΥΔ και εκπροσώπων της Γενικής Γραμματείας 
Βιομηχανίας διενεργεί επιθεώρηση για τον έλεγχο της 
τεχνικής επάρκειας του Τεχνικού Επιμελητηρίου ή των 
παραρτημάτων του της υπηρεσίας χορήγησης αδειών 
στις έδρες των Περιφερειακών Τμημάτων του. 

5. Εφόσον το Τεχνικό Επιμελητήριο ή τα παραρτήματα 
της υπηρεσίας χορήγησης αδειών στις έδρες των Πε¬ 
ριφερειακών Τμημάτων του, πληρούν τις εφαρμόσιμες 
απαιτήσεις, το ΕΣΥΔ εκδίδει σχετική Βεβαίωση, η οποία 
έχει ισχύ δυο (2) ετών. Η βεβαίωση διαβιβάζεται στη 
ΔΑΝΣ και διαπιστώνεται η διαδικασία της πιστοποί¬ 
ησης της υπηρεσίας χορήγησης αδειών του Τεχνικού 
Επιμελητηρίου ή των παραρτημάτων του της υπηρεσί¬ 
ας χορήγησης αδειών στις έδρες των Περιφερειακών 
Τμημάτων του, με την έκδοση απόφασης του Γενικού 
Γραμματέα Βιομηχανίας η οποία αναρτάται στον οικείο 
διαδικτυακό τόπο. 

6. Η ισχύς της βεβαίωσης ανανεώνεται με την κατάθε¬ 
ση αιτήματος ανανέωσης από το Τεχνικό Επιμελητήριο 
ή των παραρτημάτων του της υπηρεσίας χορήγησης 
αδειών στις έδρες των Περιφερειακών Τμημάτων του, 

δύο (2) μήνες πριν τη λήξη της. Σε περίπτωση που έχει 
μεσολαβήσει μεταβολή ουσιωδών σημείων του Κανονι¬ 
σμού Λειτουργίας, το Τεχνικό Επιμελητήριο με το αίτη¬ 
μα ανανέωσης καταθέτει εκ νέου το Καταστατικό του, 
τον Οργανισμό και τον Εσωτερικό Κανονισμό Λειτουρ¬ 
γίας του, ενώ μικτό κλιμάκιο αξιολογητών του ΕΣΥΔ 
και εκπροσώπων της Γενικής Γραμματείας Βιομηχανίας 
διενεργεί εκ νέου επιθεώρηση. 

7. Η πιστοποίηση ανακαλείται με την έκδοση απόφα¬ 
σης του Γ ενικού Γ ραμματέα Βιομηχανίας σε περίπτωση 
μη κατάθεσης αιτήματος ανανέωσης ή διαπίστωσης 
παραβίασης ουσιωδών όρων αυτής. 

Άρθρο 4 

Αρμοδιότητες του Τεχνικού Επιμελητηρίου Ελλάδος 

1. Το Τεχνικό Επιμελητήριο ως αδειοδοτούσα αρχή 
χορηγεί άδειες εγκατάστασης, επέκτασης, εκσυγχρο¬ 
νισμού και λειτουργίας των μεταποιητικών και συναφών 
δραστηριοτήτων, βεβαιώνει για την κατάθεσή τους τις 
Υπεύθυνες Δηλώσεις, εκδίδει αποφάσεις χορήγησης 
προθεσμίας για μεταφορά ή τεχνική ανασυγκρότηση 
και τροποποιεί ή ανανεώνει αυτές σύμφωνα με τα ορι¬ 
ζόμενα στα άρθρα 17 έως 40 του ν. 3982/2011 και τις 
κανονιστικές πράξεις που εκδίδονται κατ’ εξουσιοδό¬ 
τηση αυτών. 

2. Εξαιρούνται αρμοδιότητες που σχετίζονται με τις 
περιβαλλοντικές εγκρίσεις και τις άδειες χρήσης νερού. 

3. Οι αρμοδιότητες του Τεχνικού Επιμελητηρίου 
ασκούνται από την αρμόδια υπηρεσία χορήγησης αδει¬ 
ών, η οποία, ως Διεύθυνση ή Τμήμα του, έχει ως αντι¬ 
κείμενο την παρακολούθηση και μελέτη κάθε θέματος 
που αφορά τη βιοτεχνία-βιομηχανία και τη λειτουργία 
και εξέλιξη των εγκαταστάσεων των βιομηχανικών μο¬ 
νάδων. 

4. Οι αρμοδιότητες του ΤΕΕ ασκούνται στο σύνολο 
της επικράτειας. Με στόχο την εξυπηρέτηση των ενδι¬ 
αφερομένων και την καλύτερη εκπλήρωση των αρμοδι¬ 
οτήτων του, το ΤΕΕ δύναται να λειτουργεί στις έδρες 
των Περιφερειακών Τμημάτων του, παραρτήματα της 
υπηρεσίας χορήγησης αδειών με αυτοτελή λειτουργία 
και Τεχνικό Υπεύθυνο, τα οποία ακολουθούν τη διαδι¬ 
κασία πιστοποίησης όπως περιγράφεται στο αρ. 3 του 
παρόντος. 

5. Οι αρμοδιότητες της υπηρεσίας χορήγησης αδειών 
του Τεχνικού Επιμελητηρίου, η οποία είναι κατάλληλα 
στελεχωμένη από προσωπικό και Τεχνικό υπεύθυνο, 
είναι ισοδύναμες με τις αρμοδιότητες που καθορίζο¬ 
νται από την κείμενη νομοθεσία για τις Διευθύνσεις 
Ανάπτυξης των Περιφερειακών Ενοτήτων σύμφωνα με 
το ν. 3852/2010 (Α'87) και το π.δ. 78/2006 (Α'80). 

6. Το Τεχνικό Επιμελητήριο λειτουργεί ως κέντρο 
υποδοχής της αίτησης και ενημέρωσης, προκειμένου 
ο ενδιαφερόμενος να πληροφορείται σχετικά με τη δι¬ 
αδικασία, τα δικαιολογητικά, το χρόνο που απαιτείται 
και κάθε άλλο σχετικό θέμα που αφορά την αδειοδό- 
τηση της δραστηριότητας που τον ενδιαφέρει και να 
υποβάλει τη σχετική αίτηση και το φάκελο των δικαι- 
ολογητικών. Ως κέντρο υποδοχής της αίτησης το Τε¬ 
χνικό Επιμελητήριο οφείλει να παρέχει τις παραπάνω 
πληροφορίες και σε έντυπη και ηλεκτρονική μορφή, 
καθώς και να θέτει στη διάθεση του ενδιαφερομένου 
υποδείγματα όλων των αιτήσεων. 


7. Το Τεχνικό Επιμελητήριο ως κέντρο υποδοχής της 
αίτησης της παρ. 6 του παρόντος άρθρου, υποχρεούται 
σε λειτουργία δικτυακού τόπου, με σκοπό τη λεπτο¬ 
μερή ενημέρωση των επιχειρηματιών σχετικά με όλες 
τις διαδικασίες, τα απαιτούμενα δικαιολογητικά και τις 
διοικητικές πράξεις και γνωμοδοτήσεις που απαιτούνται 
για την αδειοδότηση των μεταποιητικών και συναφών 
δραστηριοτήτων. 

8. Το Τεχνικό Επιμελητήριο ως αδειοδοτούσα αρχή 
υποχρεούται σε ηλεκτρονική διασύνδεση και σε υπο¬ 
χρεωτική λειτουργία του ενιαίου ολοκληρωμένου πλη¬ 
ροφοριακού συστήματος, που διαχειρίζεται η Γενική 
Γραμματεία Βιομηχανίας, στο πλαίσιο του οποίου θα 
γίνεται και σε ηλεκτρονική μορφή η υποβολή των αι¬ 
τήσεων, η ηλεκτρονική διακίνησή τους μεταξύ των συ- 
ναρμόδιων υπηρεσιών και η τελική τους διεκπεραίωση, 
καθώς και η τήρηση συνολικού αρχείου αδειών σύμφωνα 
και με την κοινή υπουργική απόφαση του άρθρου 24 
του ν. 3982/2011. 

9. Η υπηρεσία αδειοδότησης του Τεχνικού Επιμελη¬ 
τηρίου υποχρεούται στην καταγραφή των ανωτέρω 
διαδικασιών σε ηλεκτρονικό πρωτόκολλο. Υπεύθυνος 
υπάλληλος για την καταγραφή στο ολοκληρωμένο πλη¬ 
ροφοριακό σύστημα και για την επίβλεψη των προθε¬ 
σμιών του άρθρου 25 του ν. 3982/2011 είναι ο χειριστής 
του φακέλου και ο προϊστάμενος αυτού. Στο πλαίσιο 
της επίβλεψης αυτής ο χειριστής του φακέλου είναι 
υποχρεωμένος να ενημερώνει την κάθε αρμόδια υπη¬ 
ρεσία, εγγράφως ή με ηλεκτρονικό τρόπο για τις πε¬ 
ριπτώσεις άπρακτης παρέλευσης των προβλεπόμενων 
προθεσμιών. 

10. Όλες οι άδειες ή οι Υπεύθυνες Δηλώσεις του αρ. 
19 του ν.3982/2011, οι αποφάσεις, οι εγκρίσεις και τα 
αποτελέσματα των ελέγχων που παρεμβάλλονται στο 
πλαίσιο της διαδικασίας αδειοδότησης, αναρτώνται στο 
δικτυακό τόπο των Επιμελητηρίων ως αδειοδοτουσών 
αρχών. 

Άρθρο 5 

Διαδικασία Αδειοδότησης 
από την Υπηρεσία Χορήγησης Αδειών 
του Τεχνικού Επιμελητηρίου Ελλάδος 

1. Η διαδικασία αδειοδότησης από την Υπηρεσία Χορή¬ 
γησης Αδειών του Τεχνικού Επιμελητηρίου γίνεται σύμ¬ 
φωνα με τις διατάξεις των αρ. 17 έως 40 του ν. 3982/2011 
και τις σχετικές κανονιστικές πράξεις που εκδίδονται 
κατ’εξουσιοδότηση αυτών. 

2. Δεν μπορεί να μετάσχει στη διαδικασία χορήγησης 
μιας άδειας πρόσωπο, εφόσον το ίδιο ή συγγενής του 
έως το δεύτερο βαθμό εξ αίματος ή εξ αγχιστείας, έχει 
υλικό ή ηθικό συμφέρον σχετιζόμενο με την εν λόγω 
άδεια. 

3. Η επεξεργασία αίτησης η οποία υποβάλλεται ενώπι¬ 
ον του Τεχνικού Επιμελητηρίου Ελλάδος ολοκληρώνεται 
υποχρεωτικά εντός του ιδίου και δεν είναι δυνατή η 
κατάθεση ίδιας αίτησης σε άλλη Αδειοδοτούσα Αρχή. 

4. Για την εξέταση της αίτησης που υποβάλλεται ενώ¬ 
πιον του Τεχνικού Επιμελητηρίου Ελλάδος, και η οποία 
προϋποθέτει την προσκόμιση των απαραίτητων δικαιο- 
λογητικών σύμφωνα με τα αρ. 17 έως 40 του ν. 3982/2011 
και τις σχετικές κανονιστικές πράξεις που εκδίδονται 
κατ'εξουσιοδότηση αυτών, το Τεχνικό Επιμελητήριο Ελ¬ 
λάδος δύναται να αναζητά πρόσθετα, σχετικά με την 

υποβληθείσα αίτηση, στοιχεία που αφορούν στην υφι¬ 
στάμενη κατάσταση του φορέα από τον ενδιαφερόμενο 
ή άλλες αρμόδιες δημόσιες υπηρεσίες. 

Άρθρο 6 

Διενέργεια και Ανάθεση Επιθεωρήσεων 
από το Τεχνικό Επιμελητήριο Ελλάδος 

1. Το Τεχνικό Επιμελητήριο ως αδειοδοτούσα αρχή δι¬ 
ενεργεί επιθεωρήσεις σε κάθε δραστηριότητα που υπά¬ 
γεται στις διατάξεις των αρ. 17 έως 40 του ν. 3982/2011 
στις εξής περιπτώσεις: 

α. για να κρίνει αν συντρέχουν οι προϋποθέσεις εγκα¬ 
τάστασης και λειτουργίας των δραστηριοτήτων που 
έχουν αδειοδοτηθεί από αυτό σύμφωνα με το άρθρο 19 
του ν. 3982/2011 και τη διαδικασία όπως ορίζεται στην 
483/35/Φ.15/17.1.2012 απόφαση του Αναπληρωτή Υπουρ¬ 
γού Ανάπτυξης, Ανταγωνιστικότητας και Ναυτιλίας ως 
εκάστοτε ισχύει. 

β. δειγματοληπτικά βάσει ετήσιου προγράμματος που 
συντάσσεται σε συνεργασία με τις Αδειοδοτούσες Αρ¬ 
χές της Περιφέρειας και 

γ. μετά από έγγραφη επώνυμη καταγγελία και εντός 
προθεσμίας δεκαπέντε (15) ημερών. 

2. Το Τεχνικό Επιμελητήριο ως αδειοδοτούσα αρχή 
αναθέτει την πραγματοποίηση των επιθεωρήσεων σε 
μονομελή ή πολυμελή όργανα με ειδική έγγραφη εντολή 
στην οποία αναγράφονται τα στοιχεία των Επιθεωρη¬ 
τών, τα στοιχεία του παρέχοντος την εντολή, η ημε¬ 
ρομηνία του ελέγχου και η μονάδα που θα ελεγχθεί. 
Μετά την διενέργεια των επιθεωρήσεων συντάσσονται 
σχετικές εκθέσεις για τη διαπίστωση της τήρησης ή μη 
των όρων που έχουν τεθεί για τη λειτουργία. 

3. Στην περίπτωση των δειγματοληπτικών ή των μετά 
από επώνυμη καταγγελία επιθεωρήσεων, το Τεχνικό 
Επιμελητήριο ως αδειοδοτούσα αρχή μπορεί να προ- 
σφύγει στους Επιθεωρητές του Μητρώου Πιστοποιη¬ 
μένων Επιθεωρητών σύμφωνα και με τα οριζόμενα στο 
π.δ 126/2012 ( Α'227) ή στη συνδρομή άλλων ελεγκτικών 
υπηρεσιών συναφών με την διαδικασία αδειοδότησης. 

4. Σε περίπτωση που διαπιστωθούν προβλήματα από 
την λειτουργία των μονάδων ή παρεκκλίσεις από τους 
όρους λειτουργίας τους, εφαρμόζονται κατά περίπτωση, 
ανάλογα με την κατηγορία της μονάδας οι διατάξεις 
των άρθρων 22 και 29 του Ν. 3982/2011 και του άρθρου 
8 του παρόντος. 

Άρθρο 7 

Εξωτερικοί Συνεργάτες 

1. Η υπηρεσία χορήγησης αδειών του ΤΕΕ δύναται να 
αναθέτει σε εξωτερικούς συνεργάτες μέρος της δια¬ 
δικασίας αδειοδότησης στις παρακάτω περιπτώσεις: 

α. όταν το φορτίο υπηρεσιών που διαχειρίζεται η Αδει- 
οδοτούσα Υπηρεσία είναι μεγαλύτερο των δυνατοτήτων 
της, βάσει του επιπέδου επάρκειας της και με στόχο 
και κριτήριο την εξασφάλιση του επιπέδου διοικητικής 
αποτελεσματικότητας για το οποίο έχει δεσμευτεί, 

β. όταν τα βασικά στελέχη της Αδειοδοτούσας Υπη¬ 
ρεσίας δεν επαρκούν σε αριθμό για να καλύψουν γνω¬ 
στικά το πεδίο που εξετάζεται για την αδειοδότηση 
μιας δραστηριότητας, 

γ. όταν η Αδειοδοτούσα Υπηρεσία δεν διαθέτει τα κα¬ 
τάλληλα μέσα εξοπλισμού που απαιτούνται για την άσκη¬ 
ση ελέγχου και την αδειοδότηση μιας δραστηριότητας. 


2. Οι εξωτερικοί συνεργάτες είναι φυσικά πρόσωπα. 

3. Η Υπηρεσία Χορήγησης Αδειών προδιαγράφει με 
δική της ευθύνη τον κατάλογο απαιτούμενων προσό¬ 
ντων. 

4. Η Υπηρεσία Χορήγησης Αδειών των Επιμελητηρίων 
πρέπει να καταγράφει και να διατηρεί λεπτομέρειες 
των ερευνών της για την ικανότητα και τη συμμόρφω¬ 
ση των εξωτερικών συνεργατών προς τα κριτήρια που 
τίθενται. Η υπηρεσία χορήγησης αδειών πρέπει να τηρεί 
κατάλογο όλων των εξωτερικών συνεργατών, ο οποί¬ 
ος κοινοποιείται στη ΔΑΝΣ της Γενικής Γραμματείας 
Βιομηχανίας. Οποιαδήποτε μεταβολή του καταλόγου 
υποχρεωτικά γνωστοποιείται στη Γ.Γ.Β. 

5. Ο τρόπος επιλογής των εξωτερικών συνεργατών 
από το Τεχνικό Επιμελητήριο, κατά περίπτωση, αναρ- 
τάται στο διαδίκτυο. 

6. Οι εξωτερικοί συνεργάτες δεν επιτρέπεται να 
αναλαμβάνουν περιπτώσεις φακέλων που ανήκουν σε 
συγγενικά τους πρόσωπα έως 2ου βαθμού συγγένειας, 
καθώς και φακέλους δραστηριοτήτων για τις οποίες 
έχουν προσφέρει υπηρεσίες μελέτης και αδειοδότησης 
κατά την τελευταία δεκαετία. 

7. Τα έγγραφα έγκρισης της αδειοδότησης μιας Επι¬ 
χείρησης ανεξαρτήτως της μεσολάβησης ή όχι εξω¬ 
τερικών συνεργατών υπογράφονται από τον Τεχνικό 
Υπεύθυνο ο οποίος θα πρέπει να είναι ικανός να αξιο¬ 
λογεί και τα αποτελέσματα των τμημάτων αυτών που 
εδόθησαν σε εξωτερικούς συνεργάτες. 

8. Η υπηρεσία χορήγησης αδειών παραμένει η ίδια υπεύ¬ 
θυνη για τον προσδιορισμό της συμμόρφωσης των εξωτε¬ 
ρικών συνεργατών προς τις απαιτήσεις της αδειοδότησης. 

9. Η ευθύνη άσκησης της αρμοδιότητας περιορίζεται 
ρητά εντός της Αδειοδοτούσας Υπηρεσίας και μόνον. 

Άρθρο 8 
Κυρώσεις 

Το Τεχνικό Επιμελητήριο εφόσον ως αδειοδοτούσα 
αρχή διαπιστώσει παρεκκλίσεις από τα οριζόμενα στην 
Υπεύθυνη Δήλωση των παραγράφων 1 και 3 του άρθρου 
19 του ν. 3982/2011 ή μη τήρηση των όρων και περιορι¬ 
σμών που τίθενται με τις αποφάσεις που έχει εκδώσει, 
ενημερώνει εγγράφως ή/και ηλεκτρονικά το φορέα για 
έκφραση απόψεων επ’ αυτών και χορηγεί τις προβλε- 
πόμενες προθεσμίες προς άρση των παρεκκλίσεων, 
σύμφωνα με τα οριζόμενα στην 483/35/Φ.15/17.1.2012 
απόφαση του Αναπληρωτή Υπουργού Ανάπτυξης, Αντα¬ 
γωνιστικότητας και Ναυτιλίας. Εφόσον η άρση των πα¬ 
ρεκκλίσεων δεν είναι δυνατή ή η ταχθείσα προθεσμία 
παρέλθει άπρακτη, το Τεχνικό Επιμελητήριο Ελλάδος 
αποστέλλει προς τον Περιφερειάρχη τα αποτελέσμα¬ 
τα του ελέγχου και εισηγείται την επιβολή κυρώσε¬ 
ων σύμφωνα με το άρθρο 29 του ν. 3982/2011 και την 
484/36/Φ.15/17.1.2012 (Β'230) απόφαση του Αναπληρωτή 
Υπουργού Ανάπτυξης, Ανταγωνιστικότητας και Ναυτιλί¬ 
ας που έχει εκδοθεί κατ’ εξουσιοδότηση αυτού. 

Άρθρο 9 

Ειδική Διοικητική Προσφυγή 

1. Με την επιφύλαξη των οριζομένων στο αρ. 30 παρ. 
2 του ν. 3982/2011, κατά των αποφάσεων του Τεχνικού 
Επιμελητηρίου ως αδειοδοτούσας αρχής με τις οποίες 

χορηγούνται άδειες εγκατάστασης και λειτουργίας στις 
μεταποιητικές και συνάψεις δραστηριότητες ή απορ¬ 
ρίπτονται σχετικές αιτήσεις χωρεί ειδική διοικητική 
προσφυγή για παράβαση νόμου ενώπιον της Διοικού- 
σας Επιτροπής του ΤΕΕ. Η προσψυγή ασκείται μέσα σε 
προθεσμία δεκαπέντε (15) ημερών από τη δημοσίευση 
της απόφασης ή την ανάρτηση της στο διαδίκτυο ή από 
την κοινοποίηση ή αφότου έλαβε γνώση αυτής ο έχων 
έννομο συμφέρον. 

2. Προσφυγή επιτρέπεται και κατά παράλειψης οφει- 
λόμενης νόμιμης ενέργειας των οργάνων του Τεχνικού 
Επιμελητηρίου ως αδειοδοτούσας αρχής. Στην περί¬ 
πτωση αυτή η προσφυγή ασκείται εντός δεκαημέρου 
από την άπρακτη παρέλευσης της ειδικής προθεσμίας 
που, τυχόν, τάσσει ο νόμος για την έκδοση της οικείας 
πράξης, διαφορετικά μετά την παρέλευση τριμήνου από 
την υποβολή της σχετικής αίτησης του ενδιαφερομένου. 

3. Η Διοικούσα Επιτροπή του ΤΕΕ αποφαίνεται επί της 
προσφυγής μέσα σε αποκλειστική προθεσμία δύο (2) 
μηνών από την υποβολή της. Αν παρέλθει η ανωτέρω 
προθεσμία χωρίς να εκδοθεί απόφαση θεωρείται ότι η 
προσφυγή έχει σιωπηρώς απορριφθεί. 

Άρθρο 10 

Παράβολα 

1. Για την εγκατάσταση ή λειτουργία, τον εκσυγχρονι¬ 
σμό ή την επέκταση, καθώς και για την έκδοση απόφα¬ 
σης χορήγησης προθεσμίας για τη μεταφορά ή τεχνική 
ανασυγκρότηση των εγκαταστάσεων των μεταποιητι¬ 
κών και συναφών δραστηριοτήτων καταβάλλεται από 
τους φορείς των δραστηριοτήτων παράβολο, το οποίο 
διπλασιάζεται αν η άδεια χορηγείται μετά από απόφαση 
διακοπής της δραστηριότητας. 

2. Για την υποβολή καταγγελίας που αφορά μεταποιη¬ 
τική και συναφή δραστηριότητα καταβάλλεται από τον 
καταγγέλλοντα παράβολο, το οποίο του επιστρέφεται σε 
περίπτωση που η καταγγελία αποδειχθεί ότι ευσταθεί. 

3. Τα παράβολα αποτελούν πόρο για το Τεχνι¬ 
κό Επιμελητήριο σύμφωνα με τις διατάξεις της 
14684/914/Φ.15/17.12.2012 αποφάσεως των Υπουργών Οι¬ 
κονομικών, Ανάπτυξης, Ανταγωνιστικότητας, Υποδομών, 
Μεταφορών και Δικτύων (Β'3533). 

Άρθρο 11 
Παρακολούθηση 

1. Οι Υπηρεσίες Χορήγησης Αδειών του Τεχνικού Επι¬ 
μελητηρίου κοινοποιούν ετησίως στην αρμόδια Διεύ¬ 
θυνση Ανάπτυξης και Συντονισμού (ΔΑΝΣ) της Γενι¬ 
κής Γραμματείας Βιομηχανίας Έκθεση Πεπραγμένων 
Αδειοδοτήσεων με επαρκή στοιχεία για τις άδειες που 
χορηγήθηκαν. 

2. Η αρμόδια Διεύθυνση Ανάπτυξης και Συντονισμού 
(ΔΑΝΣ) της Γ ενικής Γ ραμματείας Βιομηχανίας επεξεργά¬ 
ζεται τα στοιχεία τηςΈκθεσης Πεπραγμένων, παρακο¬ 
λουθεί γενικότερα το έργο των Υπηρεσιών Χορήγησης 
Αδειών των Επιμελητηρίων στο σύνολο του και εξετάζει 
τυχόν καταγγελίες που αφορούν στην λειτουργία των 
Υπηρεσιών Χορήγησης Αδειών. 

Άρθρο 12 
Έναρξη Ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 


ΠΑΡΑΡΤΗΜΑ I 

ΑΠΑΙΤΗΣΕΙΣ ΓΙΑ ΤΗΝ ΑΞΙΟΛΟΓΗΣΗ 
ΤΗΣ ΥΠΗΡΕΣΙΑΣ ΧΟΡΗΓΗΣΗΣ ΑΔΕΙΩΝ 
ΤΟΥ ΤΕΧΝΙΚΟΥ ΕΠΙΜΕΛΗΤΗΡΙΟΥ ΕΛΛΑΔΟΣ 
ΑΠΟ ΤΟ ΕΘΝΙΚΟ ΣΥΣΤΗΜΑ ΔΙΑΠΙΣΤΕΥΣΗΣ 

1. ΔΙΟΙΚΗΤΙΚΕΣ ΑΠΑΙΤΗΣΕΙΣ 

α. Το Τεχνικό Επιμελητήριο στο οποίο συστήνεται 
υπηρεσία χορήγησης αδειών, πρέπει να είναι νομικά 
υπαρκτό. 

β. Η υπηρεσία χορήγησης αδειών του ΤΕΕ, το οποίο 
εμπλέκεται σε λειτουργίες άλλες εκτός του πεδίου 
αδειοδότησης πρέπει να είναι αναγνωρίσιμη εντός του 
Τεχνικού Επιμελητηρίου Ελλάδος. 

γ. Η υπηρεσία χορήγησης αδειών πρέπει να έχει επαρ¬ 
κή ασφαλιστική κάλυψη της αστικής της ευθύνης, εκτός 
εάν η αστική της ευθύνη θεωρείται ότι καλύπτεται από 
το Κράτος, σύμφωνα με εθνικούς νόμους ή από το Επι¬ 
μελητήριο του οποίου αποτελεί μέρος. 

δ. Η υπηρεσία χορήγησης αδειών του ΤΕΕ πρέπει να 
διασφαλίζει την απαιτούμενη επάρκεια σε νομοθετικό 
επίπεδο με την τήρηση επικαιροποιημένου αρχείου της 
νομοθεσίας περί αδειοδότησης και την παρακολούθηση 
αυτής. 

2. ΑΝΕΞΑΡΤΗΣΙΑ, ΑΜΕΡΟΛΗΨΙΑ ΚΑΙ ΑΚΕΡΑΙΟΤΗΤΑ 
α. Το προσωπικό της υπηρεσίας χορήγησης αδειών 

πρέπει να είναι ελεύθερο από κάθε εμπορική, οικονομική 
ή άλλη πίεση, οι οποία θα μπορούσε να επηρεάσει την 
κρίση του. Πρέπει να τίθενται σε εφαρμογή διαδικασίες 
ώστε να διασφαλίζεται ότι πρόσωπα ή εξωτερικοί προς 
την υπηρεσία χορήγησης αδειών οργανισμοί, δεν μπο¬ 
ρούν να ασκήσουν επιρροή στα στάδια της διαδικασίας 
αδειοδότησης. 

β. Πρέπει να καθιερώνεται, σαφής διαχωρισμός των 
ευθυνών του προσωπικού της υπηρεσίας χορήγησης 
αδειών από εκείνες του προσωπικού που ασχολείται 
με άλλες εργασίες, μέσω οργανωτικής αναγνώρισης 
της ταυτότητας του και μέσω των μεθόδων κατά τη 
διαδικασία της αδειοδότησης μέσα στο ΤΕΕ. 

γ. Η υπηρεσία χορήγησης αδειών και το προσωπικό 
της δεν πρέπει να συνδέονται με δραστηριότητες οι 
οποίες μπορεί να έρχονται σε σύγκρουση με την ανε¬ 
ξαρτησία της κρίσης και της ακεραιότητας τους, σε 
σχέση με τις αρμοδιότητες αδειοδότησης που ασκούν. 

3. ΟΡΓΑΝΩΣΗ ΚΑΙ ΔΙΟΙΚΗΣΗ 

α. Η υπηρεσία χορήγησης αδειών πρέπει να έχει ένα 
Τεχνικό Υπεύθυνο, ο οποίος θα διαθέτει καταλληλότητα 
και εμπειρία στη λειτουργία της υπηρεσίας χορήγησης 
αδειών και ο οποίος θα έχει τη συνολική ευθύνη. Ο Τε¬ 
χνικός Υπεύθυνος πρέπει να παρέχει αποτελεσματική 
επίβλεψη ως προς την επιτέλεση των αρμοδιοτήτων 
της υπηρεσίας χορήγησης αδειών σε όλα τα στάδια 
της διαδικασίας αδειοδότησης. 

β. Γ ια το προσωπικό που θα στελεχώνει την υπηρεσία 
χορήγησης αδειών θα υπάρχει σαφής καθορισμός αρμο¬ 
διοτήτων ()οό άβεοπρίίοη). Αυτές οι περιγραφές θέσεων 
εργασίας πρέπει να περιλαμβάνουν τις απαιτήσεις για 
μόρφωση, εκπαίδευση, τεχνικές γνώσεις και εμπειρία. 

γ. Η Υπηρεσία Χορήγησης Αδειών πρέπει να έχει ειδικό 
Κανονισμό Λειτουργίας σύμφωνα με το παράρτημα II. 

4. ΠΡΟΣΩΠΙΚΟ 

α. Το προσωπικό που είναι υπεύθυνο για τη χορήγηση 
αδειών πρέπει να έχει κατάλληλα προσόντα, κατάρτι- 

ση, εμπειρία και ικανοποιητική γνώση του συνόλου των 
απαιτήσεων της διαδικασίας αδειοδότησης. Ως προσω¬ 
πικό θεωρούνται είτε υπάλληλοι με μισθωτή υπηρεσία, 
είτε συνεργάτες με σταθερή σχέση συνεργασίας. 

β. Ο Τεχνικός Υπεύθυνος πρέπει να είναι Διπλωμα¬ 
τούχος Μηχανικός ή αντίστοιχης ειδικότητας Μηχανι¬ 
κός που έχει αποκτήσει αναγνώριση επαγγελματικών 
προσόντων στη χώρα μας κατ’ εφαρμογή της σχετικής 
ευρωπαϊκής και εθνικής νομοθεσίας και να διαθέτει 
εμπειρία στις διαδικασίες αδειοδότησης. 

γ. Στην υπηρεσία χορήγησης αδειών πρέπει να εγκα¬ 
τασταθεί ένα τεκμηριωμένο σύστημα κατάρτισης, ώστε 
να εξασφαλίσει ότι η κατάρτιση του προσωπικού του 
τηρείται ενήμερη ως προς τις αρμοδιότητες στις οποίες 
αυτοί θα εμπλέκονται. 

δ. Η υπηρεσία χορήγησης αδειών πρέπει να τηρεί 
ενήμερο αρχείο με εγγραφές των ακαδημαϊκών ή άλλων 
προσόντων, της κατάρτισης και της εμπειρίας για κάθε 
μέλος του προσωπικού του. 

ε. Η αμοιβή των προσώπων που ασχολούνται με την 
διαδικασία αδειοδότησης δεν πρέπει να εξαρτάται άμε¬ 
σα από τον αριθμό των αδειών που εκδίδονται. 

5. ΔΙΑΔΙΚΑΣΙΕΣ ΚΑΙ ΜΕΘΟΔΟΙ ΣΤΑ ΣΤΑΔΙΑ ΤΗΣ ΑΔΕΙ- 
ΟΔΟΤΗΣΗΣ 

α. Οι παρατηρήσεις ή/ και τα δεδομένα καθώς και η 
ενδιάμεση αλληλογραφία με όλους τους εμπλεκόμενους 
φορείς που λαμβάνονται κατά την πορεία των σταδίων 
της αδειοδότησης πρέπει να καταγράφονται έγκαιρα 
για να αποτραπεί απώλεια σχετικών πληροφοριών τόσο 
στο έντυπο αρχείο της Υπηρεσίας όσο και στο Ενι¬ 
αίο Πληροφοριακό Σύστημα που διαχειρίζεται η Γ ενική 
Γραμματεία Βιομηχανίας. 

6. ΑΡΧΕΙΑ 

α. Η υπηρεσία χορήγησης αδειών πρέπει να τηρεί 
σύστημα καταχωρήσεων σε κατάλληλο αρχείο έντυπο 
και ηλεκτρονικό, για τις ιδιαίτερες ανάγκες της και το 
οποίο να συμμορφώνεται με τους κανόνες της ισχύου- 
σας νομοθεσίας. 

β. Τα αρχεία πρέπει να περιλαμβάνουν επαρκείς πλη¬ 
ροφορίες που να επιτρέπουν την ικανοποιητική αξιολό¬ 
γηση των σταδίων της αδειοδότησης. 

γ. Όλα τα αρχεία, έντυπα και ηλεκτρονικά, πρέπει να 
αποθηκεύονται με τρόπο ασφαλή για προκαθορισμένη 
περίοδο σύμφωνα και με τα οριζόμενα στις σχετικές 
κείμενες διατάξεις και να τηρείται η ασφάλεια και η 
εμπιστευτικότητα για τις αδειοδοτηθείσες επιχειρήσεις, 
εκτός αν ορίζεται διαφορετικά από το νόμο. 

7. ΕΚΘΕΣΕΙΣ ΕΛΕΓΧΟΥ 

Οι εκθέσεις ελέγχου πρέπει να υπογράφονται από τον 
διενεργούντα τον έλεγχο και από τον Τεχνικό Υπεύθυνο 
ή τον αναπληρωτή του αν προβλέπεται. 

8. ΕΞΩΤΕΡΙΚΟΙ ΣΥΝΕΡΓΑΤΕΣ 

α. Η υπηρεσία χορήγησης αδειών του ΤΕΕ πρέπει 
κανονικά να υλοποιεί η ίδια τις αδειοδοτήσεις σε όλα 
τα στάδια μέχρι την έκδοση της άδειας. 

β. Η υπηρεσία χορήγησης αδειών του ΤΕΕ δύναται να 
αναθέτει σε φυσικά πρόσωπα - εξωτερικούς συνεργάτες 
μέρος της διαδικασίας αδειοδότησης. 

γ. Οταν η υπηρεσία χορήγησης αδειών του ΤΕΕ ανα¬ 
θέτει σε εξωτερικό συνεργάτη μέρος της διαδικασίας 
αδειοδότησης, πρέπει να εξασφαλίζει και να είναι σε 
θέση να αποδείξει ότι είναι ικανός να εκτελέσει την εν 


λόγω υπηρεσία. Ειδικότερα, ως απαραίτητο προσόν για 
τους εξωτερικούς συνεργάτες ορίζεται η αποδεδειγμέ¬ 
νη επαγγελματική εμπειρία σε ένα από τα ακόλουθα 
γνωστικά αντικείμενα σε σχέση με μεταποιητικές και 
συναφείς δραστηριότητες: α) σχεδιασμός, β) λειτουργία 
(παραγωγή - συντήρηση), γ) έκδοση άδειας εγκατάστα¬ 
σης και λειτουργίας (ενεργός συμμετοχή, διεξαγωγή 
αυτοψιών κλπ), δ) περιβαλλοντική αδειοδότηση. 

δ. Η υπηρεσία χορήγησης αδειών πρέπει προηγου¬ 
μένως να ενημερώνει την επιχείρηση που έχει αιτηθεί 
την έκδοση αδείας για την πρόθεση της να δώσει σε 
εξωτερικό συνεργάτη κάποιο κομμάτι του ελέγχου. Ο 
εξωτερικός συνεργάτης πρέπει να είναι αποδεκτός από 
την επιχείρηση. 

ε. Η υπηρεσία χορήγησης αδειών του ΤΕΕ πρέπει να 
καταγράφει και να διατηρεί λεπτομέρειες των ερευνών 
της για την ικανότητα και τη συμμόρφωση των εξωτερι¬ 
κών συνεργατών της προς τα κριτήρια που τίθενται. Η 
υπηρεσία χορήγησης αδειών πρέπει να τηρεί κατάλογο 
όλων των εξωτερικών συνεργατών. 

στ. Ο Τεχνικός Υπεύθυνος με την κατάλληλη εμπειρία 
θα πρέπει να είναι ικανός να αξιολογεί τα αποτελέσμα¬ 
τα των τμημάτων της διαδικασίας αδειοδότησης που 
εδόθησαν σε εξωτερικούς συνεργάτες. 

ζ. Η υπηρεσία χορήγησης αδειών του ΤΕΕ παραμένει η 
ίδια υπεύθυνη για τον προσδιορισμό της συμμόρφωσης 
με τις απαιτήσεις της αδειοδότησης ακόμη και για τα 
μέρη που έχει αναθέσει σε εξωτερικούς συνεργάτες. 

9. ΠΑΡΑΠΟΝΑ ΚΑΙ ΕΝΣΤΑΣΕΙΣ 
α. Η υπηρεσία χορήγησης αδειών πρέπει να διαθέ¬ 
τει τεκμηριωμένες διαδικασίες για τον χειρισμό των 
παραπόνων που υποβάλλονται από πελάτες ή άλλα 
μέρη σχετικά με τις δραστηριότητες της υπηρεσίας 
χορήγησης αδειών. 

β. Η υπηρεσία χορήγησης αδειών πρέπει να διαθέτει 
τεκμηριωμένες διαδικασίες για την εξέταση και την 
επίλυση των ενστάσεων εναντίον των αποτελεσμάτων 
των ελέγχων της. 

ΠΑΡΑΡΤΗΜΑ II 

ΕΙΔΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΗΣ ΥΠΗΡΕΣΙΑΣ ΧΟΡΗΓΗΣΗΣ ΑΔΕΙΩΝ 
ΤΟΥ ΤΕΧΝΙΚΟΥ ΕΠΙΜΕΛΗΤΗΡΙΟΥ ΕΛΛΑΔΟΣ 

Ο Ειδικός Κανονισμός Λειτουργίας της υπηρεσίας χο¬ 
ρήγησης αδειών του Τεχνικού Επιμελητηρίου Ελλάδος 
αποτελεί απαραίτητο δικαιολογητικό για την αξιολό¬ 
γηση της αίτησης για την πιστοποίηση της υπηρεσίας 
χορήγησης αδειών από τη Γ ενική Γ ραμματεία Βιομηχα¬ 
νίας σύμφωνα με την διαδικασία που περιγράφεται στο 
Αρθρο 3 του παρόντος. 

Μέσω του Ειδικού Κανονισμού Λειτουργίας καθορίζο¬ 
νται και αποτυπώνονται με σαφή τρόπο τα εξής: 

1. ΠΡΟΣΩΠΙΚΟ 

α. Η περιγραφή των αρμοδιοτήτων, 
β. Η περιγραφή των θέσεων εργασίας με τη δημιουρ¬ 
γία Οργανογράμματος που θα περιγράφει την οργα¬ 
νωτική δομή της υπηρεσίας, έτσι ώστε να καλύπτονται 
επαρκώς όλες οι δραστηριότητές της και να καθορίζο¬ 
νται οι μεταξύ τους αλληλεπιδράσεις. 

γ. Οι τηρούμενες διαδικασίες και τα μέσα που την 
καθιστούν ικανή να ανταποκρίνεται σε επίπεδα ικανο¬ 
ποιητικής εκτέλεσης των διαδικασιών αδειοδότησης. 

2. ΔΙΟΙΚΗΤΙΚΕΣ ΑΠΑΙΤΗΣΕΙΣ 

α. Η διαχείριση και ο έλεγχος εγγράφων (συμπερι¬ 
λαμβανομένων και των εγγράφων που αφορούν στη 
νομοθεσία) που έχει στόχο να: 

αα. εγκρίνονται τα έγγραφα ως προς την επάρκεια 
πριν από την έκδοση, 

ββ. εξασφαλίζεται ότι αναγνωρίζεται η ταυτότητα των 
αλλαγών και η τρέχουσα κατάσταση αναθεώρησης, 
γγ. εξασφαλίζεται ότι οι σχετικές εκδόσεις των εφαρ¬ 
μόσιμων εγγράφων είναι διαθέσιμες στα σημεία χρήσης, 
δδ. εξασφαλίζεται ότι τα έγγραφα είναι εύκολα εντο- 
πίσιμα, 

εε. εξασφαλίζεται ότι αποδίδεται ταυτότητα στα έγ¬ 
γραφα εξωτερικής προέλευσης και ότι η διανομή τους 
ελέγχεται. 

β. Η εσωτερική επικοινωνία που γίνεται προφορικά, 
γραπτά ή /και ηλεκτρονικά, αφ’ ενός για την παρακο¬ 
λούθηση της πορείας των αδειοδοτήσεων μέσω του 
Χρονοδιαγράμματος Παρακολούθησης Αδειοδοτήσεων 
και αφετέρου για την εξασφάλιση της μεταφοράς των 
πληροφοριών έγκαιρα και στα κατάλληλα πρόσωπα ή 
εμπλεκόμενους φορείς. 

γ. Ο τρόπος διασφάλισης της επάρκειας της Υπηρε¬ 
σίας σε νομοθετικό επίπεδο (τήρηση επικαιροποιημέ- 
νου αρχείου σχετικά με την αδειοδότηση νομοθεσίας, 
παρακολούθηση νομοθεσίας). 

δ. Ο τρόπος διασφάλισης των Διοικητικών και Τεχνι¬ 
κών Λειτουργιών της Υπηρεσίας αν η αδειοδοτούσα 
Υπηρεσία είναι ενιαία Διοικητική Μονάδα. 

ε. Καθίσταται δυνατός ο θεσμικός διαχωρισμός της 
Αδειοδοτούσας Υπηρεσίας σε δύο Οργανικές Μονάδες 
υπό ενιαία Διεύθυνση. 

στ. Ο τρόπος και οι διεργασίες εξασφάλισης της υπο¬ 
χρέωσης τήρησης και διασύνδεσης στο Ολοκληρωμένο 
Πληροφοριακό Σύστημα (υπό έκδοση Κ.Υ.Α.) σύμφωνα 
με τα αναφερόμενα στο Άρθρο 4 του παρόντος, μέσω 
του οποίου θα διενεργείταί: 
αα. η ηλεκτρονική υποβολή των αιτήσεων, 
ββ. η ηλεκτρονική διακίνηση τους μεταξύ των συναρ- 
μοδίων υπηρεσιών. 

γγ. η ηλεκτρονική τους διεκπεραίωση, 
δδ. η τήρηση συνολικού αρχείου αδειών, 
ζ. ο τρόπος και οι διεργασίες εξασφάλισης της υπο¬ 
χρέωσης της ανάρτησης στον οικείο δικτυακό τόπο, 
ενδεικτικά: 

αα. των Υπεύθυνων Δηλώσεων, 
ββ. των Αδειών Εγκατάστασης και Λειτουργίας που 
εκδίδονται από την Αδειοδοτούσα Υπηρεσία, 
γγ. των αποφάσεων, 
δδ. των εγκρίσεων. 

εε. των αποτελεσμάτων ελέγχων που παρεμβάλλο¬ 
νται στο πλαίσιο της διαδικασίας των μεταποιητικών 
Επιχειρήσεων. 

η. Η διαχείριση των αρχείων. 

θ. Ο τρόπος, οι διαδικασίες και ο χρονισμός (συχνό¬ 
τητα κ.λ.π.) υλοποίησης δράσεων συνεχούς επιμόρφω¬ 
σης των υπηρεσιακών στελεχών, καθώς και όλων των 
εμπλεκομένων στην άσκηση των καθηκόντων της Αδει- 
οδοτούσας Υπηρεσίας. 

ι. Η εκπαίδευση των στελεχών, είτε με τη συμμετοχή 
σε εκπαιδευτικά προγράμματα, είτε μέσω της καθημερι¬ 
νής πρακτικής, εξασφαλίζοντας ότι το προσωπικό είναι 
ενήμερο για τη σπουδαιότατα των δραστηριοτήτων του. 


κ. Η τήρηση κατάλληλων αρχείων μόρφωσης, εκπαί¬ 
δευσης δεξιοτήτων και εμπειρίας προσωπικού. 

λ. Ο τρόπος και οι διαδικασίες άσκησης εποπτείας της 
διοικητικής αποτελεσματικότητας της Αδειοδοτούσας 
Υπηρεσίας (διοίκηση μέσω στόχων) από τη Διοίκηση του 
Φορέα Αδειοδότησης, μέσω της διεξαγωγής εσωτερικών 
ελέγχων και επιθεωρήσεων, με παράλληλη τήρηση όλων 
των κανόνων που εξασφαλίζουν στο μέγιστο δυνατό 
βαθμό την ανεξαρτησία, αμεροληψία και την ακεραιό¬ 
τητα της Αδειοδοτούσας Υπηρεσίας. 

αα. Με τη δημιουργία ιστορικού αρχείου για την εξα¬ 
γωγή στατιστικών στοιχείων. 

ββ. Μέσω τακτικών ανασκοπήσεων που πραγματοποι¬ 
ούνται σε τακτά χρονικά διαστήματα υπό την εποπτεία 
της Διοίκησης του Επιμελητηρίου στην οποία συμμε¬ 
τέχουν όλα τα βασικά στελέχη. Ο Τεχνικός Υπεύθυνος 
παρουσιάζει συνοπτικές εισηγήσεις σχετικές με τη λει¬ 
τουργία και αξιολογούνται βασικά μεγέθη που αφορούν 
την πορεία των αδειοδοτήσεων. 

μ. Τα θέματα που συζητούνται στην ανασκόπηση πε¬ 
ριλαμβάνουν πληροφορίες σχετικές με: 
αα. Αποτελέσματα επιθεωρήσεων - ελέγχων, 
ββ. Συμμόρφωση με τις προδιαγραφές και τα χρονο¬ 
διαγράμματα. 

γγ. Προληπτικές και διορθωτικές αλλαγές, 
δδ. Προτάσεις για βελτίωση διαδικασιών, 
εε. Ενστάσεις και παράπονα. 

3. ΕΞΩΤΕΡΙΚΟΙ ΣΥΝΕΡΓΑΤΕΣ 

α. Ο τρόπος πρόσληψης, στελέχωσης και ανάπτυξης 
συνεργασιών με εξωτερικούς συνεργάτες, με σκοπό 
την κάλυψη των απαιτούμενων προσόντων και ιδιοτή¬ 
των και την πλήρη εξασφάλιση της αποτροπής γεγονό¬ 
των και φαινομένων που καταλύουν τη λειτουργία του 
ασυμβίβαστου των εμπλεκομένων στην Αδειοδοτούσα 
Υπηρεσία, μέσω της άσκησης παράλληλων ή άλλων 
καθηκόντων, εντός του Φορέα Αδειοδότησης ή για λο¬ 
γαριασμό τρίτων. 

β. Οι εξωτερικοί συνεργάτες δεν επιτρέπεται να 
αναλαμβάνουν περιπτώσεις φακέλων που ανήκουν σε 
συγγενικά τους πρόσωπα έως 2ου βαθμού συγγένειας, 
καθώς και φακέλους επιχειρήσεων για τις οποίες έχουν 
προσφέρει υπηρεσίες μελέτης και αδειοδότησης κατά 
την τελευταία ΙΟετία. 

γ. Η ανάθεση σε εξωτερικούς συνεργάτες γίνεται στις 
παρακάτω τρεις περιπτώσεις: 

αα. όταν το φορτίο υπηρεσιών που διαχειρίζεται η 
Αδειοδοτούσα Υπηρεσία είναι μεγαλύτερο των δυνα¬ 
τοτήτων της, βάσει του επιπέδου επάρκειας της και 
με στόχο και κριτήριο την εξασφάλιση του επιπέδου 
διοικητικής αποτελεσματικότητας για το οποίο έχει 
δεσμευτεί (βλέπε και εδαφ. 3) 
ββ. όταν τα βασικά μέλη της Αδειοδοτούσας Υπηρεσί¬ 
ας (πλήθος και επιστημονικές ειδικότητες) δεν επαρκούν 
για να καλύψουν γνωστικά το πεδίο που εξετάζεται για 
την αδειοδότηση μιας μεταποιητικής Επιχείρησης. 

γγ. όταν η Αδειοδοτούσα Υπηρεσία δεν διαθέτει τα 
κατάλληλα μέσα εξοπλισμού που απαιτούνται για την 
άσκηση ελέγχου και την αδειοδότηση μιας Επιχείρησης. 

δ. Η υπηρεσία χορήγησης αδειών προδιαγράφει με 
δική της αποκλειστική ευθύνη τον κατάλογο κατάλλη¬ 
λων προσόντων των φυσικών ή νομικών προσώπων στα 
οποία προτίθεται να αναθέσει εξωτερική συνεργασία. 

ε. Σε όλες τις περιπτώσεις φυσικών ή νομικών προ¬ 
σόντων, ρητή προϋπόθεση για την ανάθεση εξωτερικής 
συνεργασίας σε αυτά (τα πρόσωπα) είναι η απαρέγκλιτη 
εξασφάλιση του ασυμβίβαστου (σύγκρουση καθηκό¬ 
ντων) και η ύπαρξη συμβολαίου Αστικής Ευθύνης, με 
ρητή μνεία στην παροχή της συγκεκριμένης υπηρεσίας. 

στ. Η υπηρεσία χορήγησης αδειών πρέπει να τηρεί 
κατάλογο όλων των εξωτερικών συνεργατών, ο οποίος 
θα κοινοποιείται στη ΔΑΝΣ της Γενικής Γραμματείας 
Βιομηχανίας και θα αξιολογείται στο πλαίσιο χορήγη¬ 
σης Βεβαίωσης από το ΕΣΥΔ. 

ζ. Οποιαδήποτε μεταβολή του καταλόγου κατάλλη¬ 
λων προσόντων καθώς και του καταλόγου εξωτερικών 
συνεργατών, υποχρεωτικά γνωστοποιείται στη Γ.Γ.Β., η 
οποία και εξετάζει την εκπλήρωση των προϋποθέσεων 
βάσει των οποίων πιστοποιήθηκε η υπηρεσία χορήγησης 
αδειών με τη συνδρομή του ΕΣΥΔ. 

η. Ο τρόπος επιλογής των εξωτερικών συνεργατών 
από τον Φορέα Αδειοδότησης, κατά περίπτωση, αναρ- 
τάται στο διαδίκτυο. 


θ. Τα έγγραφα έγκρισης της αδειοδότησης μιας Επι¬ 
χείρησης ανεξαρτήτως της μεσολάβησης ή όχι εξωτερι¬ 
κού συνεργάτη υπογράφονται από τον Τεχνικό Υπεύθυ¬ 
νο ο οποίος θα πρέπει να είναι ικανός να αξιολογεί και 
τα αποτελέσματα των τμημάτων αυτών που εδόθησαν 
σε εξωτερικό συνεργάτη. 

ι. Η ευθύνη άσκησης της αρμοδιότητας περιορίζεται 
ρητά εντός της Αδειοδοτούσας Υπηρεσίας και μόνον. 

Στον Υπουργό Ανάπτυξης, Ανταγωνιστικότητας, Υπο¬ 
δομών, Μεταφορών και Δικτύων αναθέτουμε τη δημο¬ 
σίευση και εκτέλεση του παρόντος. 

Αθήνα, 29 Μαρτίου 2013 

